
16 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 25 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Μεταφορά και Κατανομή Αρμοδιοτήτων του άρ¬ 
θρου 69Γ του ν. 4270/2014 σε Οργανικές Μονά¬ 
δες της Διεύθυνσης Οικονομικών και Διοικητικών 
Υπηρεσιών της Γενικής Γραμματείας Ενημέρωσης 
και Επικοινωνίας, στην οποία ανατέθηκαν οι αρ¬ 
μοδιότητες της διοικητικής και οικονομικής δι¬ 
αχείρισης του Υπουργείου Ψηφιακής Πολιτικής, 
Τηλεπικοινωνιών και Ενημέρωσης. 

2 

Υπέρβαση του ανώτατου ορίου ημερών μετακί¬ 
νησης κατά (20) είκοσι ημέρες για το έτος 2016. 

3 

Διοικητική κύρωση για παράβαση της νομοθεσί¬ 
ας σχετικά με τον ειδικό εξοπλισμό με τον οποίο 
μεταφέρονται διεθνώς ευπαθή τρόφιμα. 

4 

Χορήγηση Άδειας Ίδρυσης - Λειτουργίας πεδίου 
προσγείωσης Υπερελαφρών Αεραθλητικών Μη¬ 
χανών (ΥΠΑΜ) της Αερολέσχης Πιερίας στην πε¬ 
ριοχή Κονταριωτισατου Νομού Πιερίας. 

5 

Δασική Αστυνομική Διάταξη απαγόρευσης Θήρας 
σε περίπτωση χιονόπτωσης. 


ΑΠΟΦΑΣΕΙΣ 

Αριθμ. 24100 _ (1) 

Μεταφορά και Κατανομή Αρμοδιοτήτων του άρ¬ 
θρου 69Γ του ν. 4270/2014 σε Οργανικές Μονά¬ 
δες της Διεύθυνσης Οικονομικών και Διοικητικών 
Υπηρεσιών της Γενικής Γραμματείας Ενημέρωσης 
και Επικοινωνίας, στην οποία ανατέθηκαν οι αρ¬ 
μοδιότητες της διοικητικής και οικονομικής δι¬ 
αχείρισης του Υπουργείου Ψηφιακής Πολιτικής, 
Τηλεπικοινωνιών και Ενημέρωσης. 

ΟΙ ΥΠΟΥΡΓΟΙ 

ΨΗΦΙΑΚΗΣ ΠΟΛΙΤΙΚΗΣ ΤΗΛΕΠΙΚΟΙΝΩΝΙΩΝ 
ΚΑΙ ΕΝΗΜΕΡΩΣΗΣ, ΟΙΚΟΝΟΜΙΚΩΝ, 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

I. Τις διατάξεις: 

Ι.Τηςπαρ.2ατου άρθρου 69Γτου ν.4270/2014«Αρχές 
δημοσιονομικής διαχείρισης και εποπτείας (ενσωμάτω¬ 


ση Οδηγίας 2011/85/ΕΕ) - δημόσιο λογιστικό και άλλες δι¬ 
ατάξεις» (Α',143), όπως αυτό προστέθηκε με το άρθρο 10, 
παρ. 24 του ν. 4337/2015 (ΑΊ29) και συμπληρώθηκε με 
το άρθρο 58 παρ. 4 του ν. 4438/2016 (Α'220). 

2. Του άρθρου 70 του ν.4445/2016 «Εθνικός Μηχανι¬ 
σμός Συντονισμού, Παρακολούθησης και Αξιολόγησης 
των Πολιτικών Κοινωνικής Ένταξης και Κοινωνικής Συνο¬ 
χής, Ρυθμίσεις για την κοινωνική Αλληλεγγύη και Εφαρ- 
μοστικές διατάξεις του ν. 4387/2016 (Α'85)» (Α'236). 

3. Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα, ο οποίος κυρώθη¬ 
κε με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α'98), όπως ισχύει. 

4. Του π.δ. 102/2014 «Οργανισμόςτης Γενικής Γραμμα¬ 
τείας Ενημέρωσης και της Γενικής Γραμματείας Επικοι¬ 
νωνίας και Προβολής» (Α’ 169), όπως έχει τροποποιηθεί 
και ισχύει. 

5. Του άρθρου 28 του ν. 4320/2015 «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης, την οργάνωση της Κυβέρνησης και των 
Κυβερνητικών οργάνων και λοιπές διατάξεις» (Α'29). 

6. Του π.δ. 123/2016 (Α'208) «Ανασύσταση και μετο- 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτι¬ 
κής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων». 

7. Του π.δ. 125/2016 (Α'210) «Διορισμός Υπουργών, 
Αναπληρωτών Υπουργών και Υφυπουργών». 

8. Του π.δ. 73/2015 (ΑΊ16) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

9. Τηςυπ'αριθμ. Υ29/2015 (Β’2168) «Ανάθεση αρμοδιο¬ 
τήτων στον Αναπληρωτή Υπουργό Οικονομικών Γεώργιο 
Χουλιαράκη». 

II. Την με αριθμό 2/16570/0026/13-5-2016 υπουργική 
απόφαση «Καθορισμός διαδικασίας και εξειδίκευση με- 
ταφερόμενων αρμοδιοτήτων από τις Υπηρεσίες Δημοσι¬ 
ονομικού Ελέγχου/ Ειδικό Λογιστήριο στις Οικονομικές 
Υπηρεσίες Φορέων της Γενικής Κυβέρνησης» (ΒΊ 381). 

III. Το με αρ.πρωτ. 2/77786/0026/26-9-2016 (ΑΔΑ: 

6ΞΓΑΗ-ΦΒΑ) έγγραφο της Δ/νσης Συντονισμού και Ελέγ¬ 
χου Εφαρμογής Δημ/κών Διατάξεων του Υπ. Οικονομι¬ 
κών με θέμα: «Αναδιοργάνωση των Γενικών Διευθύνσε¬ 
ων Οικονομικών Υπηρεσιών Υπουργείων». 

IV. Την υφιστάμενη υπηρεσιακή ανάγκη κατανομής 
αρμοδιοτήτων και μετονομασίας οργανικών μονάδων 
της Διεύθυνσης Οικονομικών και Διοικητικών Υπηρε¬ 
σιών της Γενικής Γραμματείας Ενημέρωσης και Επικοι¬ 
νωνίας, στην οποία πλέον, δυνάμει του άρθρου 70 του 
ν.4445/2016 (Α'236) ανατέθηκαν οι αρμοδιότητες της 
διοικητικής και οικονομικής διαχείρισης του νεοσύστα¬ 
του Υπουργείου Ψηφιακής Πολιτικής Τηλεπικοινωνιών 
και Ενημέρωσης και των υπαγόμενων σε αυτό Γενικών 
Γραμματειών, έως τη σύσταση αντίστοιχων Υπηρεσιών 
στο Υπουργείο. Η ανωτέρω Διεύθυνση λειτουργεί κατά 
την έννοια του άρθρου 24 του ν. 4270/2014 (ΑΊ43). 

V. Την αριθμ. 23648/21.12.2016 Εισήγηση του Προϊ¬ 
σταμένου της Διεύθυνσης Οικονομικών και Διοικητικών 
Υπηρεσιών της Γενικής Γραμματείας Ενημέρωσης και 
Επικοινωνίας. 

VI. Το γεγονός ότι με τις διατάξεις του παρόντος δεν 
προκαλείται δαπάνη σε βάροςτου Κρατικού Προϋπολο¬ 
γισμού, αποφασίζουμε: 

Άρθρο 1 

α. Το υφιστάμενο, κατά την έκδοση της παρούσης, 
Τμήμα Εκκαθάρισης Αποδοχών της Διεύθυνσης Οικονο¬ 
μικών και Διοικητικών Υπηρεσιών της Γενικής Γραμματεί¬ 
ας Ενημέρωσης και Επικοινωνίας (άρθρο 7 παρ. 2 περ. β του 
π.δ. 102/2014), μετονομάζεται σεΤμήμα Οικονομικής 
Διαχείρισης της Διεύθυνσης Οικονομικών και Διοικητι¬ 
κών Υπηρεσιών για το Υπουργείο Ψηφιακής Πολιτικής, 
Τηλεπικοινωνιών και Ενημέρωσης. 

β.Το μετονομαζόμενο Τμήμα ασκεί, για όλεςτις υπη¬ 
ρεσίες που συγκροτούν το οικείο Υπουργείο, τις αρμο¬ 
διότητες που καθορίζονται στο άρθρο 7 παρ. 3 περ. β 
του π.δ. 102/2014, στις οποίες προστίθενται οι κάτωθι: 

1. Κατάρτιση του σχεδίου απόφασης ανάληψης υπο¬ 
χρεώσεων, κατόπιν τεκμηριωμένου αιτήματος του 
διατάκτη και καταχώρηση των αναλαμβανόμενων δε¬ 
σμεύσεων στα οικεία λογιστικά βιβλία και στο Μητρώο 
Δεσμεύσεων, σύμφωνα με τις διατάξεις του περί ανά¬ 
ληψης υποχρεώσεων από τους διατάκτες προεδρικού 
διατάγματος (π.δ. 80/2016). 

2. Έλεγχος τήρησης των περί ανάληψης υποχρεώσεων 
διατάξεων και παροχή βεβαίωσης επί των σχεδίων των 
σχετικών πράξεων, για την ύπαρξη της απαιτούμενης 
πίστωσης και για τη μη υπέρβαση του οριζόμενου κάθε 
φορά από το αρμόδιο όργανο ποσοστού διάθεσης της 
πίστωσης. 

3. Σύνταξη έκθεσης προς την αρμόδια Δημοσιονομική 
Υπηρεσία Εποπτείας και Ελέγχου (Δ.Υ.Ε.Ε.) σύμφωνα με 
τις διατάξεις της παραγράφου 3δ του άρθρου 66 του 
ν. 4270/2014 όπως ισχύει και του περί ανάληψης υπο¬ 
χρεώσεων από τους διατάκτες προεδρικού διατάγματος 
(π.δ. 80/2016). 

4. Έλεγχος και εκκαθάριση δαπανών με βάση τα πλήρη 
και νόμιμα δικαιολογητικά αυτών. 

5. Έκδοση τίτλου για την πληρωμή των δαπανών, μέσα 


στα καθοριζόμενα κατά μήνα όρια πληρωμών και εντός 
των προβλεπομένων προθεσμιών από το ενωσιακό και 
εθνικό κανονιστικό πλαίσιο. 

6. Σύνταξη έκθεσης επί διαφωνιών με το διατάκτη 
ως προς τη νομιμότητα και κανονικότητα των εκκαθα- 
ριζόμενων δαπανών και υποβολή της μετά του σχετι¬ 
κού φακέλου στη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων με σχετική 
κοινοποίηση στην αρμόδια Γενική Διεύθυνση Δημοσιο¬ 
νομικών Ελέγχων του Γενικού Λογιστηρίου του Κράτους 
(Γ.Λ. Κράτους), σύμφωνα με τα οριζόμενα στην παρά¬ 
γραφο 1 του άρθρου 26 του ν. 4270/2014. 

7. Σύνταξη έκθεσης προς την αρμόδια Υπηρεσία προ- 
κειμένου να κινηθεί η προβλεπόμενη από τις κείμενες 
διατάξεις διαδικασία του επιτόπου ελέγχου. 

δ.Τήρηση του Μητρώου Δεσμεύσεων Τακτικού Προ¬ 
ϋπολογισμού. 

9. Τακτοποίηση των χρηματικών ενταλμάτων προπλη¬ 
ρωμής. 

10. Εισήγηση αρμοδίως για καταλογισμό δημόσιου 
υπολόγου, καθώς καιλαβόντα αχρεώστητης πληρωμής. 

11. Παροχή απόψεων στα Δικαστήρια, εκτέλεση δι¬ 
καστικών αποφάσεων και κοινοποίηση στην αρμόδια 
Δ.Υ.Ε.Ε. των δικαστικών αποφάσεων αυτών από τις 
οποίες προκύπτει επιβάρυνση στον προϋπολογισμό 
του φορέα. 

12. Μέριμνα για την αποτροπή συσσώρευσης οφειλών. 

13. Τήρηση των λογιστικών βιβλίων που προβλέπονται 
από τις ισχύουσες διατάξεις. 

14. Τήρηση Μητρώου Δεσμεύσεων Προγράμματος 
Δημόσιων Επενδύσεων. 

15. Συγκέντρωση δεδομένων από το Μητρώο Δεσμεύ¬ 
σεων και υποβολή σχετικών αναφορών στη Δ/νση Προ¬ 
ϋπολογισμού και Δημοσιονομικών Αναφορών. 

16. Καταχώρηση των στοιχείων των δικαιούχων δαπα¬ 
νών και τήρηση του μητρώου αυτών. 

17. Αποκατάσταση πάγιων προκαταβολών. 

18. Έκδοση επιτροπικών ενταλμάτων για τη μεταβίβα¬ 
ση πιστώσεων στους δευτερεύοντες διατάκτες. 

19. Παρακολούθηση μηνιαίως σε ξεχωριστή κατάστα¬ 
ση των εγγραφών που γίνονται στα λογιστικά βιβλία του 
φορέα για κάθε δευτερεύοντα διατάκτη. 

20. Παρακολούθηση του βιβλίου υπολόγων και εισή¬ 
γηση στον Διευθυντή Οικονομικών και Διοικητικών Υπη¬ 
ρεσιών του Υπουργείου για την έκδοση εντολών προς 
τους οικείους εκκαθαριστές αποδοχών για την επίσχεση 
των αποδοχών δημόσιων υπολόγων που καθυστερούν 
την απόδοση λογαριασμού, καθώς και εισήγηση στον 
αρμόδιο Επίτροπο του Ελεγκτικού Συνεδρίου για τον 
καταλογισμό του υπερήμερου υπολόγου, σύμφωνα με 
τις κείμενες διατάξεις. 

21. Έκδοση συμψηφιστικών ενταλμάτων (τακτικών 
και προπληρωμής) για την εμφάνιση των εξόδων που 
βαρύνουν το Πρόγραμμα Δημοσίων Επενδύσεων στη 
δημόσια ληψοδοσία, καθώς και έκδοση λοιπών συμψη- 
φιστικών χρηματικών ενταλμάτων, όπου προβλέπεται. 

22. Ορθολογική αξιοποίηση των πόρων του Υπουρ- 

γείου βάσει των γενικών αρχών και κανόνων για τη δη¬ 
μοσιονομική διαχείριση του ν. 4270/2014. 

23. Τήρηση μητρώου πάσηςφύσεως προσωπικού του 
οικείου Υπουργείου. 

24. Παροχή βεβαίωσης επί των πράξεων διορισμών, 
εντάξεων, μετατάξεων, αποσπάσεων και προαγωγών του 
προσωπικού κάθε κατηγορίας του Υπουργείου, για την 
ύπαρξη σχετικών προβλέψεων στον προϋπολογισμό του. 

25. Παροχή στοιχείων, βεβαιώσεων και οδηγιών ανα¬ 
φορικά με αποδοχές, πρόσθετες αμοιβές, αποζημιώσεις, 
κρατήσεις κ.λ.π., για το πάσης φύσεως προσωπικό του 
Υπουργείου. 

26. Παροχή στοιχείων επί θεμάτων που αφορούν στο 
Τμήμα. 

Άρθρο 2 

α. Το υφιστάμενο, κατά την έκδοση της παρούσης, 
Τμήμα Προϋπολογισμού, Δημοσιονομικών Αναφορών, 
Εποπτευόμενων Φορέων και Κρατικών Ενισχύσεων της 
Διεύθυνσης Οικονομικών και Διοικητικών Υπηρεσιών 
της Γενικής Γραμματείας Ενημέρωσης και Επικοινωνίας 
(άρθρο 7 παρ. 2 περ. α του π.δ. 102/2014) μετονομάζεται 
σε Τμήμα Προϋπολογισμού, Δημοσιονομικών Αναφο¬ 
ρών, Εποπτευόμενων Φορέων, Κρατικών Ενισχύσεων 
και Πληρωμών της Διεύθυνσης Οικονομικών και Διοικη¬ 
τικών Υπηρεσιών για το Υπουργείο Ψηφιακής Πολιτικής, 
Τηλεπικοινωνιών και Ενημέρωσης. 

β.Το μετονομαζόμενο Τμήμα ασκεί, για όλες τις υπη¬ 
ρεσίες που συγκροτούν το οικείο Υπουργείο, τις αρμο¬ 
διότητες που καθορίζονται στο άρθρο 7 παρ. 3 περ. α 
του π.δ. 102/2014, στις οποίες προστίθενται οι κάτωθι: 

1. Παραγωγή στο Ολοκληρωμένο Πληροφοριακό Σύ¬ 
στημα Δημοσιονομικής Πολιτικής (ΟΠΣΔΠ) ηλεκτρο¬ 
νικών εντολών μεταφοράς και πίστωσης λογαριασμού 
προς την Τράπεζα της Ελλάδος για την εξόφληση των 
εκδιδόμενων χρηματικών ενταλμάτων με πίστωση των 
τραπεζικών λογαριασμών των δικαιούχων και την από¬ 
δοση των διενεργούμενων κρατήσεων υπέρ τρίτων σε 
αυτούς. 

2. Μέριμνα για τη διενέργεια συμψηφισμών και απόδο¬ 
ση στο Δημόσιο και στα οικεία ασφαλιστικά ταμεία των 
οφειλών των δικαιούχων που αναγράφονται στις σχετι¬ 
κές βεβαιώσεις φορολογικών και ασφαλιστικών οφειλών. 

3. Ενημέρωση των δικαιούχων και των φορέων για 
την έκδοση χρηματικών ενταλμάτων και την πληρωμή 
των δικαιούχων. 

4. Καταχώρηση στοιχείων και τήρηση των Μητρώων 
Κατασχέσεων και Εκχωρήσεων. 

5. Παρακολούθηση, επεξεργασία και αναφορά της 
συγκέντρωσης εσόδων. 

Άρθρο 3 

1. Τα υφιστάμενα, κατά την έκδοση της παρούσης, 
Τμήματα Προμηθειών, Διοικητικής Υποστήριξης και 
Πολιτικής Σχεδίασης Έκτακτης Ανάγκης, της Διεύθυν¬ 
σης Διοικητικών και Οικονομικών Υπηρεσιών της Γενικής 
Γραμματείας Ενημέρωσης και Επικοινωνίας συνεχίζουν 
να ασκούν, για όλες τις υπηρεσίες που συγκροτούν το 
οικείο Υπουργείο, τις ίδιες αρμοδιότητες, με αυτές που 


καθορίζονται στο άρθρο 7 παρ. 3 περ. γ, δ και ε αντίστοι¬ 
χα του π.δ. 102/2014. 

2. Οι υπάλληλοι που κατά την έναρξη ισχύος του πα¬ 
ρόντος προΐστανται στις οργανικές μονάδες που με τις 
διατάξεις της παρούσης απόφασης μετονομάζονται εξα¬ 
κολουθούν να ασκούν καθήκοντα προϊσταμένου στις 
νέες οργανικές μονάδες. 

Η παρούσα απόφαση ισχύει από 01.01.2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2016 
Οι Υπουργοί 


Ψηφιακής Πολιτικής 

Τηλεπικοινωνιών Αναπληρωτής Υπουργός 

και Ενημέρωσης Οικονομικών 

ΝΙΚΟΛΑΟΣ ΠΑΠΠΑΣ ΓΕΩΡΓΙΟΣ ΧΟΥΛΙΑΡΑΚΗΣ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 


Αριθμ. Π23ΔΟΣΑΣ-574 83 (2) 

Υπέρβαση του ανώτατου ορίου ημερών μετακί¬ 
νησης κατά (20) είκοσι ημέρες για το έτος 2016. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 160 του Οργανισμού του Υπουργείου 
Εξωτερικών όπως κυρώθηκε με το άρθρο πρώτο του 
ν. 3566/2007 «Κύρωση ως Κώδικα "του Οργανισμού του 
Υπουργείου Εξωτερικών"» (ΦΕΚ 117/Α75.6.2007). 

2. Τις διατάξεις των άρθρων 2 και 3, παρ. 2γ, της υπο- 
παραγράφου Δ9 της παραγράφου Δ του άρθρου 2 του 
ν.4336/2015 (ΦΕΚ 94/Α714.08.2015). 

3. Το άρθρο 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (ΦΕΚ 98/Α 722.04.2005). 

4. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116/Α723.9.2015). 

5. Την υπ'αρ. Υ29/08.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (ΦΕΚ 2168/ 
Β709.10.2015). 

6. Το με Α.Π. 55802/06.12.2016 έγγραφο του Γραφεί¬ 
ου Γενικού Γραμματέα ΔΟΣ και ΑΣ περί εξάντλησης την 
15.12.2016 των ημερών μετακίνησης εκτός έδρας του 
Γεωργίου Τσίπρα, Γενικού Γραμματέα ΔΟΣ και ΑΣ του 
Υπουργείου Εξωτερικών. 

7. Την υπ'αρ. Α.Π. 085/ΑΣ 13450/15.12.2016 εισήγηση 
της ΣΤ Γενικής Διεύθυνσης Διοικητικής Οργάνωσης και 
Οικονομικής Διαχείρισης του Υπουργείου Εξωτερικών. 

8. Την υπ' αρ. πρωτ. ΜΕ.2/085/0717/110.3754/ 
15.12.2016 απόφαση ανάληψης υποχρέωσης δαπάνης. 
(ΑΔΑ: ΩΨΕΗΕ-ΞΔΥ)). 

9. Το π.δ. 113/2010 «Ανάληψη υποχρεώσεων από τους 
διατάκτες» (ΦΕΚ Α'/194). 

10. Την αρ. 2/66363/ΔΕΠ/22.8.2016 απόφαση «Καθο¬ 
ρισμός του ανώτατου αριθμού των επιτρεπόμενων κατ' 
έτος ημερών μετακίνησης του προσωπικού του Υπουρ¬ 
γείου Εξωτερικών» (ΦΕΚ Β72695). 

11. Το γεγονός ότι η δαπάνη που θαπροκληθεί απάτην 
εφαρμογή της παρούσας απόφασης θα καλυφθεί από 
τις υπάρχουσες εγγεγραμμένες πιστώσεις του προϋπο¬ 
λογισμού του Υπουργείου Εξωτερικών οικ. έτους 2016, 
Φορέας 09-110, και ανέρχεται, περίπου, στο ποσό των 
6.000 ευρώ στον ΚΑΕ 0717. 

12. Την υπηρεσιακή ανάγκη μετακίνησης εκτός έδρας 
του Γεωργίου Τσίπρα, Γενικού Γραμματέα ΔΟΣ και ΑΣ του 
Υπουργείου Εξωτερικών για το έτος 2016, αποφασίζουμε: 

1 .Την υπέρβαση του ανωτάτου ορίου ημερών μετακί¬ 
νησης πέραν των εξήντα (60) ημερών, μέχρι του οποίου 
επιτρέπεται να μετακινείται εκτός έδρας, για υπηρεσια¬ 
κούς λόγους ο Γεώργιος Τσίπρας, Γενικός Γραμματέας 
ΔΟΣ και ΑΣ του Υπουργείου Εξωτερικών, κατά είκοσι 
(20) ημέρες. 

2. Η μετακίνηση του ανωτέρω θα γίνεται με αυστηρή 
εκτίμηση των υπηρεσιακών αναγκών και εντός του πλαι¬ 
σίου των εγγεγραμμένων πιστώσεων. 

3. Η ισχύς της παρούσας απόφασης αρχίζει από την 
ημερομηνία εξάντλησης του ανώτατου ορίου των εξήντα 
(60) ημερών κατ' έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2016 
Οι Υπουργοί 

Αναπληρωτής Υπουργός 
Εξωτερικών Οικονομικών 

ΝΙΚΟΛΑΟΣ ΚΟΤΖΙΑΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. οικ.Γ6/357/31 (3) 

Διοικητική κύρωση για παράβαση της νομοθεσί¬ 
ας σχετικά με τον ειδικό εξοπλισμό με τον οποίο 
μεταφέρονται διεθνώς ευπαθή τρόφιμα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

Ι.Τις διατάξεις: 

α) Της παρ.1 δ και παρ.2 του άρθρου 4Β και του άρθρου 
4 του ν.3446/2006 (ΦΕΚ Α'49) όπως προστέθηκαν με το 
άρθρο 36 του ν.4313/2014 (ΦΕΚ Α'261). 

β) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», όπως κωδι- 
κοποιήθηκε με το π.δ. 63/2005 (Α'98). 

γ) Του π.δ. 123/2016 (Α'208) «Ανασύσταση και μετο- 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτι¬ 


κής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων». 

δ) Του π.δ. 125/2016 (Α'210) «Διορισμός Υπουργών, 
Αναπληρωτών Υπουργών και Υφυπουργών». 

ε) Του άρθρου 6 της κοινής υπουργικής απόφασης 
οικ.50786/3319/2-9-2014 (ΦΕΚ Β'2418) «Αποδοχή της 
Συμφωνίας για τις διεθνείς μεταφορές ευπαθών τροφί¬ 
μων και για τον ειδικό εξοπλισμό που θα χρησιμοποιεί¬ 
ται γι' αυτές τις μεταφορές (ΑΤΡ) όπως υπογράφηκε στη 
Γενεύη την 1 η Σεπτεμβρίου 1970» όπως ισχύει. 

2. Την ανάγκη να οριστούν κυρώσεις για τις παραβά¬ 
σεις της νομοθεσίας σχετικά με τις διεθνείς μεταφορές 
ευπαθών τροφίμων και τον ειδικό εξοπλισμό που χρησι¬ 
μοποιείται γι' αυτές τις μεταφορές (Συμφωνία ΑΤΡ). 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Ορισμοί 

Για τους σκοπούς της παρούσας ισχύουν οι παρακάτω 
ορισμοί: 

1 .«Συμφωνία ΑΤΡ»: Η Συμφωνία για τις διεθνείς μετα¬ 
φορές ευπαθών τροφίμων και για τον ειδικό εξοπλισμό 
που θα χρησιμοποιείται γι' αυτές τις μεταφορές (ΑΤΡ) η 
οποία υπεγράφη στη Γενεύη την 1 η Σεπτεμβρίου 1970, 
κυρώθηκε με το ν.2006/1992 (ΑΊ 1) και τροποποιήθη¬ 
κε με την κοινή υπουργική απόφαση 57687/51 14/2012 
(ΦΕΚ 70/Β'2012) όπως τροποποιημένη κάθε φορά ισχύει. 

2. «Ευπαθή τρόφιμα» είναι τα κατεψυγμένα και υπερκα- 
τεψυγμενα (ή βαθειάς κατάψυξης) τρόφιμα καθώς και τα 
διατηρημένα με απλή ψύξη τρόφιμα που αναφέρονται 
στο παράρτημα 3 της Συμφωνίας ΑΤΡ. 

3. «Πιστοποιητικό ΑΤΡ» είναι το πιστοποιητικό που 
προβλέπεται στην παρ.3 του προσαρτήματος 1 του 
παραρτήματος 1 της Συμφωνίας ΑΤΡ και ειδικά για τον 
εξοπλισμό που είναι ταξινομημένος στη χώρα μας, υπό- 
κειται στις διατάξεις της υπουργικής απόφασης 32031/ 
3643/13 (ΦΕΚ 2499/Β72014). 

4. «Πινακίδα πιστοποίησης ΑΤΡ» είναι η πινακίδα που 
προβλέπεται στην παρ.3 του προσαρτήματος 1 του πα¬ 
ραρτήματος 1 και είναι σύμφωνη με τα οριζόμενα στο 
προσάρτημα 3Β του παραρτήματος 1 της Συμφωνίας ΑΤΡ. 

5. «Αρχές ελέγχου» είναι οι αρχές που καθορίζονται 
στο άρθρο 2 του ν.3446/2006 όπως ισχύει. 

Άρθρο 2 

Διοικητικό πρόστιμο παράβασης ΑΤΡ 

Η διενέργεια διεθνούς μεταφοράς ευπαθών τροφίμων 
χωρίς ισχύον Πιστοποιητικό ΑΤΡ ή την ισότιμη με αυτό 
πινακίδα πιστοποίησης ΑΤΡ όπως προβλέπεται στη Συμ¬ 
φωνία ΑΤΡ, κατατάσσεται στις σοβαρές παραβάσεις του 
άρθρου 4Α του ν.3446/2006 όπως ισχύει και επιβάλλεται 
στον ιδιοκτήτη του οχήματος πρόστιμο ύψους τετρακο- 
σίων πενήντα (450) ευρώ. Σε περίπτωση μισθωμένου 
οχήματος, το πρόστιμο για τον ιδιοκτήτη καταλογίζεται 
στον μισθωτή. 








Τεύχος Β' 25/16.01.2017 

Άρθρο 3 

Διαδικασία Καταλογισμού-Είσπραξης 
Οι αρχές ελέγχου για τον καταλογισμό και είσπραξη 
των διοικητικών προστίμων εφαρμόζουν τη διαδικασία 
της παρ.8 του άρθρου 1 του ν.3446/2006 όπως ισχύει, 
έως ότου εκδοθεί η απόφαση της παρ.3 του άρθρου 4Β 
του ν.3446/2006 όπως προστέθηκε με το άρθρο 36 του 
ν.4313/2014. 

Άρθρο 4 

Αναφορά ελέγχων-παραβάσεων 
Οι αρχές ελέγχου αποστέλλουν στην αρμόδια Δ/νση 
του Υπουργείου Υποδομών και Μεταφορών, εντός του 
πρώτου διμήνου κάθε έτους, αναφορά σχετικά με την 
εφαρμογή της παρούσας απόφασης στην οποία κατα¬ 
γράφουν τον αριθμό των ελέγχων που διενεργήθηκαν 
και τον αριθμό των παραβάσεων που καταλογίστηκαν 
για το προηγούμενο ημερολογιακό έτος. 

Άρθρο 5 

Έναρξη ισχύος 

Η ισχύςτηςπαρούσαςαπόφασηςαρχίζει απάτην ημε¬ 
ρομηνία δημοσίευσής της στην Εφημερίδα της Κυβερ- 
νήσεως, πλην του άρθρου 4, η ισχύς του οποίου ξεκινά 
από 1-1-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 28 Δεκεμβρίου 2016 

Οι Υπουργοί 

Υποδομών 

Οικονομικών και Μεταφορών 

ΓΕΩΡΓΙΟΣ ΧΟΥΛΙΑΡΑΚΗΣ ΧΡΗΣΤΟΣ ΣΠΙΡΤΖΗΣ 


Αριθμ. ΥΠΑ/Δ3/Α/ 300 00/10447 (4) 

Χορήγηση Άδειας Ίδρυσης - Λειτουργίας πεδίου 
προσγείωσης Υπερελαφρών Αεραθλητικών Μη¬ 
χανών (ΥΠΑΜ) της Αερολέσχης Πιερίας στην πε¬ 
ριοχή Κονταριώτισα του Νομού Πιερίας. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις 

α) Του ν.δ. 714/1970 «περί ιδρύσεως Διευθύνσεως Ενα¬ 
έριων Μεταφορών παρά τω Υπουργείω συγκοινωνιών 
και Οργανώσεως της Υπηρεσίας Πολιτικής Αεροπορίας» 
(ΦΕΚ 238/Α/1970), όπως τροποποιήθηκε και ισχύει. 

β) Του π.δ. 56/1989 «περί Οργανισμού της Υ.Π.Α.» (ΦΕΚ 
28/Α/1989), όπως τροποποιήθηκε και ισχύει. 

γ) Του ν. 3913/2011 (ΦΕΚ 18/Α/17-2-2011) περί «Ανα¬ 
διοργάνωσης της Υπηρεσίας Πολιτικής Αεροπορίας και 
άλλες διατάξεις», όπως ισχύει. 

δ) Του ν.4146/2013 (ΦΕΚ 90/Α/18-04-2013) περί «Δια¬ 
μόρφωσης Φιλικού Περιβάλλοντος για τις Στρατηγικές και 
Ιδιωτικές Επενδύσεις και άλλες διατάξεις», όπως ισχύει, 
ε) Του άρθρου 76 του ν. 4427/2016 περί «Σύστασης 


Αρχής Πολιτικής Αεροπορίας, Αναδιάρθρωσης της Υπη¬ 
ρεσίας Πολιτικής Αεροπορίας και άλλες διατάξεις», (ΦΕΚ 
188/ Α/08-10-2016). 

I .Την με αριθ. 2105 (ΦΕΚ 2230/Β/14-08-2014) απόφα¬ 
ση του Υπουργού Υποδομών, Μεταφορών και Δικτύων 
περί μεταβίβασης αρμοδιοτήτων και δικαιώματος υπο¬ 
γραφής «Με εντολή Υπουργού» στους Διοικητή, Υποδι¬ 
οικητές, Γενικούς Διευθυντές και λοιπούς Προϊσταμένους 
Οργανικών Μονάδων της ΥΠΑ, και ειδικότερα το άρθρο 
1 παρ. 2.44. 

2. Την υπ' αριθ. ΥΠΑ/Δ2/26314/8802/27-7-2010 (ΦΕΚ Β'/ 
1360/2-9-2010) απόφαση Διοικητή περί έγκρισης Κανο¬ 
νισμού Υπερελαφρών Πτητικών Αθλητικών Μηχανών. 

3. Το υπ’αριθ. 3692/18-4-2007 συμφωνητικό με το 
οποίο εκμισθώνεται δημοτική έκταση 25.818 τμ του 
Δήμου Δίου, Δ.Δ. Κονταριώτισσα, θέση «Χερσολίβαδο», 
στην Αερολέσχη Πιερίας. 

4. Την υπ'αριθ. 8736/9-10-2009 Γνωμοδότηση της Δι¬ 
εύθυνσης Περιβάλλοντος της Περιφέρειας Κεντρικής 
Μακεδονίας. 

5. Το υπ' αριθ. 3064/4-6-2008 έγγραφο της Διεύθυν¬ 
σης Δασών Νομού Πιερίας της Περιφέρειας Κεντρικής 
Μακεδονίας. 

6. Το υπ' αριθ. 3064/25-6-2008 έγγραφο της ΚΖ Εφο¬ 
ρείας Προϊστορικών και Κλασικών Αρχαιοτήτων Πιερίας 
του Υπουργείου Πολιτισμού. 

7. Την με αριθ, πρωτ. 134/22-10-2009 αίτηση της Αε¬ 
ρολέσχης Πιερίας. 

8. Το υποβληθέν Εγχειρίδιο Λειτουργίας Αεροδρομί¬ 
ου και Σχέδιο Αντιμετώπισης Καταστάσεων Εκτάκτου 
Ανάγκης. 

9. Την από 8/4/2008Τεχνική Έκθεση Δήμου Δίου. 

10. Τα στοιχεία της έκθεσης αξιολόγησης του Πεδίου 
Προσγείωσης Υπερελαφρών Αεραθλητικών Μηχανών 
(ΥΠΑΜ) της Αερολέσχης Πιερίας στην περιοχή της Κο- 
νταριώτισσας Πιερίας. 

II .Το υπ'αριθμ.ΓΕΑ/Α4/Φ.551.3/281506/Σ.955/12-9-2016 
έγγραφο του ΓΕΑ με το οποίο προσδιορίζονται επιχειρη¬ 
σιακοί περιορισμοί για την λειτουργία του πεδίου προ¬ 
σγείωσης. 

12. Το υπ' αριθμ. ΥΠΑ/Δ16/Β/1540/25-10-2016 έγγρα¬ 
φο της Διεύθυνσης Διαχείρισης Υπηρεσιών Εναέριας 
κυκλοφορίας. 

13. Την από 21/11/2016 δήλωση υπαγωγής σε Πρό¬ 
τυπες Περιβαλλοντικές Δεσμεύσεις κατηγορίας Β της 
υπουργικής απόφασης 1958/2012 (Β’21), όπως ισχύει 
της Αερολέσχης Πιερίας 

14. Το γεγονός ότι από την δημοσίευση της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Χορηγούμε Άδεια Ίδρυσης Αεροδρομίου Κατηγο¬ 
ρίας Β υπερελαφρών αεροσκαφών κατά την έννοια των 
άρθρων 5 και 11 του π.δ. 158/2002, όπως τροποποιήθη¬ 
κε και ισχύει, στο πεδίο προσγείωσης της Αερολέσχης 
Πιερίας στην περιοχή Κονταριώτισα του Νομού Πιερίας. 

2. Η ισχύς της χορηγούμενης άδειας ίδρυσης και λει¬ 
τουργίας είναι αόριστος. 

3. Στοιχεία και φυσικά χαρακτηριστικά του πεδίου 
προσγείωσης: 

3.1. Σημείο Αναφοράς Αεροδρομίου (ΑθίΌάΐΌΐτΐθ 
ΚθΕθγθγκθ Ροίπΐ), με συντεταγμένες 40° 13Ί0,48"Β και 
022° 2734,15"Α. 

3.2. Προσανατολισμός διαδρόμου 13/31. 

3.3. Επιφάνεια διαδρόμου χωμάτινη με γρασίδι. 

3.4. Υψόμετρο διαδρόμου 58 μέτρα από Μ.Σ.Θ. 

3.5. Ο διάδρομος είναι μη ενόργανος. 

3.6. Διαστάσεις διαδρόμου: μήκος 250 μέτρα χ 16 μέτρα. 

3.7. Συντεταγμένες κατωφλίων: 

Κατώφλι διαδρόμου 13:40°13Ί2,83"Β και 

022° 27'29,83" Α. 

Κατώφλι διαδρόμου 31:40°13Ό8,02'Β και 

022° 2738, 24"Α. 

3.8. Διαστάσεις ζώνης ασφαλείας (5ΐπρ). Ο εν λόγω 
διάδρομος είναι εντός ζώνης ασφαλείας διαστάσεων 
250 χ 30 μέτρων. 

3.9. Ζώνη ασφαλείας μήκους 15 μέτρων και στα δύο 
κατώφλια του διαδρόμου. 


3.10. Επιχειρησιακά δεδομένα διαδρόμου: 



ΤΟΗΑ 

ΤΟΌΑ 

Α5ΌΑ 

ΕΌΑ 

κννγ 13 

250 μ 

250 μ 

250 μ 

250 μ 

ΚΝΛ/Υ31 

250 μ 

250 μ 

250 μ 

250 μ 


3.11. Παρέχεται λευκή πλευρική διαγράμμιση του δι¬ 
αδρόμου, διαγράμμιση άξονα και κατωφλίων. 

3.12. Υπάρχει ένα (1) ανεμούριο εγκατεστημένο βορει¬ 
οανατολικά του διαδρόμου και εκτός της ζώνης ασφα¬ 
λείας αυτού. 

4. Υπάρχει ο απαιτούμενος διασωστικός εξοπλισμός, 
που είναι σύμφωνος με τον Κανονισμό Πυρασφάλειας 
για αεροδρόμια-ελικοδρόμια και πεδία προσγειώσεων 
αεροσκαφών Κατηγορίας Πυρασφάλειας 1. 

5.0 πυροσβεστικός εξοπλισμός του πεδίου αντιστοιχεί 
σε κατηγορία πυρασφάλειας 1, για την οποία απαιτού¬ 
νται, σύμφωνα με τον ισχύοντα «Κανονισμό Πυρασφά¬ 
λειας για αεροδρόμια - ελικοδρόμια και πεδία προσγεί¬ 
ωσης αεροσκαφών», κατ’ ελάχιστο τα ακόλουθα: 

5.1 Δεξαμενή νερού χωρητικότητας 230 λίτρων. 

5.2 Σύστημα παραγωγής υγραφρού με δοχείο αφρού 
χωρητικότητας 14 λίτρων, δεξαμενή νερού χωρητικότη¬ 
τας 230 λίτρων και ρυθμό εκροής διαλύματος υγραφρού 
230 λίτρων ανά λεπτό. 

5.3 Τροχήλατοι πυροσβεστήρες ξηράς σκόνης 45 κι¬ 
λών με ρυθμό εκροής 2,25 κιλών ανά δευτερόλεπτο και 
διοξειδίου του άνθρακα [€ 0 2 ) 18 κιλών. 

5.4Όχημα γιατη μεταφορά του ανωτέρω εξοπλισμού. 

5.5 Όλοι οι πυροσβεστήρες και το διασωστικό υλικό, 
πρέπει να παραμένουν σε άριστη κατάσταση, να επιθε¬ 
ωρούνται σε τακτική βάση και να βρίσκονται σε ετοιμό¬ 
τητα για άμεση χρήση, οποτεδήποτε πραγματοποιούνται 
πτήσεις αεροσκαφών στο πεδίο προσγείωσης. 

6. Η χρησιμοποίηση του πεδίου προσγείωσης θα 
πραγματοποιείται σύμφωνα με τους παρακάτω όρους 
και προϋποθέσεις: 

6.1 Το πεδίο προσγείωσης θα χρησιμοποιείται για την 
εξυπηρέτηση πτήσεων υπερελαφρών αεροσκαφών και 
πτητικών μέσων που ικανοποιούν τις απαιτήσεις επι¬ 
δόσεων αυτών και έχουν εξασφαλίσει την έγκριση του 
υπεύθυνου λειτουργίας αυτού. Απαραίτητη προϋπόθεση 


είναι η τήρηση, με ευθύνη του υπεύθυνου λειτουργίας 
του πεδίου, των όρων και προϋποθέσεων της παρούσας 
για την ασφαλή λειτουργία του. 

6.2 Οι πτήσεις προς και από το πεδίο προσγείωσης 
θα εκτελούνται σύμφωνα με τους ισχύοντες Νόμους 
και Διατάξεις, Διατάγματα, Κανονιστικές Αποφάσεις και 
Κανονισμούς, σε συνάρτηση με την ευθύνη του χειριστή 
του αεροσκάφους, των επιδόσεων και περιορισμών του 
αεροσκάφους, ως προς τον τύπο και το βάρος προσγεί- 
ωσης-απογείωσης, λαμβανομένων υπόψη των επικρα- 
τουσών καιρικών συνθηκών στην περιοχή. 

6.3 Ειδικότερα για το εν λόγω πεδίο προσγείωσης 
υφίστανται οι παρακάτω περιορισμοί και προϋποθέσεις 
λειτουργίας: 

6.3.1 Οι δραστηριότητες δεν θα επηρεάζουν το πτη¬ 
τικό έργο του Α/Δ και θα αναστέλλονται οποτεδήποτε 
οι ανάγκες το επιβάλλουν από τις υπηρεσίες ΕΕΚ του 
Α/Δ Λάρισας. 

6.3.2 Λειτουργία του Πεδίου Προσγείωσης μόνο τα 
Σαββατοκύριακα και αργίες (από ανατολή έως δύση 
ηλίου). 

6.3.3 Οι πτήσεις από και προς το πεδίο προσγείωσης 
θα εκτελούνται σύμφωνα με τους ισχύοντες κανόνες 
εναέριας κυκλοφορίας, όπως περιγράφονται στο ΑΙΡ 
0ΒΕΕ6Ε, λαμβάνοντας υπόψη τις επικρατούσες καιρικές 
συνθήκες της περιοχής. 

6.3.4 θα εκτελούνται μόνο νΡΒ πτήσεις προς και από 
το πεδίο. 

6.3.5 Τα αεροσκάφη θα πρέπει να ακολουθούν τα δια¬ 
λαμβανόμενα στο ΑΙΡ-Οτθθεθ ΕΝΒ 1.2.7 (ΙοιηιηυηίεΒΐίοη 
ΓθηυίΓθΐηθηΐ5 ίοΓ νΡΒ ΡΙίςΙιΐί. 

6.3.6 Υποχρεωτική κατάθεση σχεδίου πτήσεως στην 
αρμόδια Υπηρεσία Ελέγχου Εναέριας Κυκλοφορίας. 

6.3.7 Κατά τις ώρες λειτουργίας του και με ευθύνη του 
ιδιοκτήτη, ή του υπεύθυνου λειτουργίας θα εξασφαλίζε¬ 
ται ραδιοτηλεφωνική επικοινωνία με τις αρμόδιες υπη¬ 
ρεσίες ΕΕΚ, καθ’ όλη τη διάρκεια των δραστηριοτήτων. 

6.3.8 Διευκρινίζεται ότι, απαραίτητη προϋπόθεση για 
την έναρξη των δραστηριοτήτων αποτελεί η έγκαιρη 
ενημέρωση των Υπηρεσιών Εναέριας Κυκλοφορίας του 
αεροδρομίου της Λάρισας (110 ΠΜ) καθώς και ενη¬ 
μέρωση για τη λήξη αυτών. Επιπλέον, με μέριμνα του 
υπεύθυνου λειτουργίας του πεδίου προσγείωσης, εξα¬ 
σφάλιση ικανότητας άμεσης τηλεφωνικής επαφής με τις 
Υπηρεσίες ΕΕΚ του αεροδρομίου της Λάρισας (110 ΠΜ) 
καθ' όλη τη διάρκεια των δραστηριοτήτων. Σε αντίθετη 
περίπτωση, θα θεωρείται ότι δεν υπάρχει πτητική δρα¬ 
στηριότητα στο εν λόγω Πεδίο Προσγείωσης. 

6.3.9 Οι δραστηριότητες του πεδίου δε θα επηρεά¬ 
ζουν το επιχειρησιακό και εκπαιδευτικό έργο της ΠΑ και 
δύναται να αναστέλλονται οποτεδήποτε οι ανάγκες το 
επιβάλλουν, από τις αρμόδιες υπηρεσίες ΕΕΚ του αερο¬ 
δρομίου της Λάρισας. 

6.3.10 Προ των πτήσεων επιβάλλεται η ενημέρωση για 
ΝΟΤΑΜ5 και μετεωρολογικά δεδομένα, με μέριμνα του 
υπεύθυνου λειτουργίας. 

6.3.11 Ο υπεύθυνος λειτουργίας είναι υπεύθυνος για 
την συνεχή επιτήρηση -έλεγχο προς αποφυγή χρησι¬ 
μοποίησης του εν λόγω αεροδρομίου για απογειώσεις- 
προσγειώσεις ανεξέλεγκτων πτήσεων. 

7. Παράβαση των όρων και περιορισμών των, από τις οι¬ 
κείες διατάξεις, καθοριζόμενων θεμάτων Αερολιμενικού, 
Τελωνειακού και Δασμολογικού ελέγχου, Δημόσιας Ασφά¬ 
λειας, Εθνικής Αμυνας και Εναέριας Κυκλοφορίας, καθώς 
και κάθε μη σύννομη χρησιμοποίηση του αεροδρομίου, 
βαρύνει απευθείας τον υπεύθυνο λειτουργίας του αερο¬ 
δρομίου ή τον χειριστή του α/φους κατά περίπτωση. 

8. Ειδικά μνημονεύεται ότι πτήσεις από και προς το 
εξωτερικό πραγματοποιούνται μέσω Διεθνούς Αερολι¬ 
μένα ή Αερολιμένα χαρακτηρισμένου ως Νομοθετημέ¬ 
νου σημείου εισόδου-εξόδου για τη διενέργεια των κατά 
νόμο απαιτουμένων ελέγχων. 

9. Επισημαίνεται ότι δημιουργία τυχόν εμποδίων 
στις επιφάνειες περιορισμού εμποδίων και εφόσον δεν 
υπάρχει δυνατότητα αλλαγής των επιφανειών αυτών, θα 
επιφέρει τη μείωση της επιχειρησιακής ικανότητας του 
αεροδρομίου ή ακόμη και την άρση λειτουργίας του. 

10. Η διενέργεια τακτικών και έκτακτων επιθεωρήσεων 
του αεροδρομίου ανήκει στην αρμοδιότητα της ΥΠΑ. 

11. Οι πάσης φύσεως δαπάνες συντήρησης και λει¬ 
τουργίας του πεδίου προσγείωσης βαρύνουν τον κάτοχο 
της Άδειας. 

12. Θέματα αναγόμενα στην εν γένει ασφάλεια των 
πτήσεων, στον περαιτέρω εξοπλισμό του αεροδρομίου, 
στις εγκαταστάσεις του κλπ. ρυθμίζονται με απόφαση 
του Υπουργού Υποδομών Μεταφορών και Δικτύων, μετά 
από σχετική εισήγηση της ΥΠΑ. Τροποποίηση στα φυσι¬ 
κά χαρακτηριστικά και στον πάσης φύσεως εξοπλισμό 
θα πραγματοποιείται μόνο μετά από σύμφωνη γνώμη 
της ΥΠΑ. 

13. Η απόφαση αυτή μπορεί να ανακληθεί ή να τρο¬ 
ποποιηθεί από τον Υπουργό Υποδομών Μεταφορών 
και Δικτύων, μετά από σχετική εισήγηση της Υπηρεσίας 
Πολιτικής Αεροπορίας, μονομερώς και ελεύθερα χωρίς 
οικονομική ή άλλη επιβάρυνση του Δημοσίου, αν ειδικοί 
λόγοι το επιβάλλουν. 

14. Ισχύς της παρούσας από δημοσιεύσεώς της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2016 

Με εντολή Υπουργού 

Ο Διοικητής 

ΚΩΝΣΤΑΝΤΙΝΟΣ ΛΙΝΤΖΕΡΑΚΟΣ 


Αριθμ. 248990 (5) 

Δασική Αστυνομική Διάταξη απαγόρευσης Θή¬ 
ρας σε περίπτωση χιονόπτωσης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ - ΔΥΤΙΚΗΣ ΕΛΛΑΔΑΣ 
ΚΑΙ ΙΟΝΙΟΥ 

Λαμβάνοντας υπόψη 

1.Τις διατάξεις: α) Του ν. 2503/1997 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων για 


την Τοπική Αυτοδιοίκηση και άλλες διατάξεις» και β)Του 
ν. 3200/1955 «Περί Διοικητικής Αποκέντρωσης», όπως 
τροποποιήθηκε και συμπληρώθηκε με το ν.δ. 532/1970 
και μεταγενέστερες διατάξεις. 

2. Τις διατάξεις του ν. 3852/2010 (Φ.Ε.Κ. 87/Α77-6-2010) 
«Νέα αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ειδικά του άρθρου 280. 

3. Τις διατάξεις του π.δ. 139/2010 (Φ.Ε.Κ. 232/Α727-12-2010) 
«Οργανισμός της Αποκεντρωμένης Διοίκησης Πελοπον- 
νήσου - Δυτικής Ελλάδας και Ιονίου». 

4. Τις διατάξεις της υπ' αριθ. 40/29-12-2010 (Φ.Ε.Κ. 247/ 
Α731-12-2010) πράξης του Υπουργικού Συμβουλίου, 
περί παύσης εκ του νόμου των Γενικών Γραμματέων των 
Περιφερειών και διορισμού Γενικών Γραμματέων στις 
Αποκεντρωμένες Διοικήσεις του Κράτους. 

5. Την υπ' αριθ. 4 της 6-2-2015 (Φ.Ε.Κ. 24/Α72015) πρά¬ 
ξη του Υπουργικού Συμβουλίου, περί αποδοχής παραι¬ 
τήσεων των Γενικών Γραμματέων των Αποκεντρωμένων 
Διοικήσεων της Χώρας και το άρθρο 56 του ν. 4257/2014 
(Φ.Ε.Κ. 93/Α714-4-2014) περί αναπλήρωσής τους. 

6. Την αριθ. ΓΓ15646/1521/1-3-2011 (Φ.Ε.Κ. 491/Β7 
31-3-2011) απόφαση του Γ.Γ. της Α.Δ. π.δ.Ε. και I. «Με¬ 
ταβίβαση δικαιώματος υπογραφής «Με εντολή Γενικού 
Γραμματέα» στον Προϊστάμενο της Γενικής Διεύθυνσης 
και στους Προϊσταμένους των Υπηρεσιών της Γενικής Δι¬ 
εύθυνσης Δασών και Αγροτικών Υποθέσεων της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου» και συγκεκριμένα το άρθρο 3 Κεφ. Εθνικοί 
Δρυμοί - Βοσκότοποι - Θήρα εδάφ. 7 «Η έκδοση απο- 
φάσεως περί απαγορεύσεως της Θήρας σε περίπτωση 
μεγάλων χιονοπτώσεων και λόγω ιδιαίτερα δυσμενών 
συνθηκών (άρθρο 258 παρ. 3 εδ. στ. ν.δ. 86/1969, κοινή 
υπουργική απόφαση 414985/85 άρθρο 5 παρ. 3, β.δ. 733/ 
1969 και π.δ. 94/1993)». 

7. Την αριθ. 989/250/10-1-2011 (Α.Δ.Α.: 4Α9ΦΟΡ1Φ-Ν) 
απόφαση Γ.Γ. της Α.Δ. π.δ.Ε. και I., τοποθέτησης Προϊστα¬ 
μένων Δ/νσεων Δασών της Γενικής Δ/νσης Δασών και 
Αγροτικών Υποθέσεων της Α.Δ. π.δ.Ε. και I. 

8. Την αριθ. 15233/2961/28-2-2011 (Α.Δ.Α.: 4Α1Ω- 
ΟΡ1Φ-ΩΦ) Απόφαση Γ.Γ. της Α.Δ. π.δ.Ε. και I., τοποθέτη¬ 
σης υπαλλήλων Δ/νσης Δασών Π.Ε. Κορινθίας της Α.Δ. 
π.δ.Ε. και I. 

9. Την αριθ. 157707/3170/20-11 -2015 (Α.Δ.Α.: ΩΩΞΩ- 
ΟΡ1Φ-Η09) απόφαση Γ.Γ. της Α.Δ. π.δ.Ε. και I., τοποθέτη¬ 
σης υπαλλήλων της Δ/νσης Δασών Π.Ε. Κορινθίας και 
των Δασαρχείων Κορίνθου και Ξυλοκάστρου της Α.Δ. 
π.δ.Ε. και I. 

10. Τις διατάξεις του άρθρου 258 παράγραφος 3 εδά¬ 
φιο στ' του ν.δ. 86/1969 «Περί Δασικού Κώδικος» που 
προστέθηκε δια του άρθρου 7 παρ. 3 του ν. 177/1975, 
Α'205. 

11. Τις διατάξεις του άρθρου 5 της υπ' αριθ. 414985/ 
29-11-1985 (Φ.Ε.Κ. 757/Β/18-12-1985) κοινής υπουργικής 
απόφασης (μέτρα διαχείρισης της άγριας πτηνοπανίδας), 
όπως αντικαταστάθηκε με την παρ. 2 άρθρου 2 της υπ' 
αριθ. 87578/703/6-3-2007 (Φ.Ε.Κ. 581 /Β723-4-2007) κοι¬ 
νής υπουργικής απόφασης. 

12. Τηνυττ' αριθ. 137813/434/23-01-1981 Διαταγή του 
Υπ. Γεωργίας «Περί απαγόρευσης κυνηγιού σε περίπτω¬ 
ση χιονόπτωσης μεγάλης διάρκειας και έντασης». 

13. Την ΣΤΕ 1287/2009, σύμφωνα με την οποία η εν 
λόγω Δ.Α.Δ. έχει κανονιστικό χαρακτήρα και πρέπει να 
δημοσιευθεί στο Φ.Ε.Κ. 

14. Την ανάγκη προστασίας των ειδών της άγριας πα¬ 
νίδας και ορνιθοπανίδαςτης Π.Ε. Κορινθίας, η αμυντική 
ικανότητα των οποίων περιορίζεται σημαντικά κατά την 
περίοδο επικράτησης λίαν δυσμενών καιρικών συνθη¬ 
κών, όπως χιονοπτώσεις μεγάλης διάρκειας και έντασης, 
λόγω εξασθενίσεώς τους και αδυναμίας απόκρυψης, επι¬ 
βίωσης και προστασίας τους, αποφασίζουμε: 

Απαγορεύουμε επ’ αόριστο, στα Διοικητικά όρια της 
Π.Ε. Κορινθίας, την άσκηση του κυνηγίου όλων των ει¬ 
δών της άγριας πανίδας και ορνιθοπανίδας (θηραμάτων 
τριχωτών και πτερωτών και μη) στις περιοχές που λόγω 
μεγάλης διάρκειας και έντασης χιονόπτωσης, καλυφθεί 
το έδαφος με χιόνι, ώστε να υπάρχει δυνατότητα παρα¬ 
κολούθησης και εντοπισμού των θηραμάτων από τα ίχνη 
τους και αδυναμία φυσικής προσαρμογής, επιβίωσης και 
προστασίας τους, καθώς και σε περίπτωση επικράτησης 
παρατεταμένης διάρκειας δυσμενών καιρικών συνθη¬ 
κών (χιόνια - παγετός), οι οποίες δημιουργούν αρνητικές 


συνθήκες επιβίωσης της άγριας ενδημικής και αποδη¬ 
μητικής ορνιθοπανίδας. 

Οι παραβάτες της Διάταξης αυτής διώκονται και τι¬ 
μωρούνται σύμφωνα με τις διατάξεις του εδαφ. 18 του 
άρθρου 287 του ν.δ. 86/1969, όπως αυτή προστέθηκε με 
το άρθρο 16 του ν.δ. 996/1971 (Φ.Ε.Κ. Α7192) και τα μέσα 
Θήρας κατάσχονται και δημεύονται κατά τις διατάξεις 
του άρθρου 288 και τις προβλεπόμενες ποινές της κοινής 
υπουργικής απόφασης 414985/ 29-11-1985, ως ισχύει. 

Για την εφαρμογή της αρμόδια είναι τα όργανα της 
Δασικής Υπηρεσίας, της Αστυνομίας, των Δήμων της 
περιοχής, οι Ιδιωτικοί Φύλακες Θήρας, οι Κυνηγητικές 
οργανώσεις και κάθε φιλόνομος πολίτης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 22 Δεκεμβρίου 2016 

Με εντολή Γενικού Γραμματέα 

Αποκεντρωμένης Διοίκησης 

Ο Διευθυντής Δασών 

ΠΑΝΑΓΙΩΤΗΣ ΚΑΛΛΙΡΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 










